stanford-oval/wikipedia huggingface dataset:
Suzi Quatro
Ura

Quatro aloitti musiikkiuransa 14-vuotiaana sisartensa kanssa perustamassaan Suzi Soul & Pleasure Seekers -yhtyeessä. Vuonna 1971 hän muutti Lontooseen, jonne hänet oli houkutellut muun muassa The Animalsin kanssa työskennellyt levytuottaja Mickie Most. Pian hän sai taustavoimikseen myös parivaljakon Nicky Chinnin ja Mike Chapmanin, jotka kirjoittivat hittejä myös muiden muassa Sweetille ja Smokielle.
Vuonna 1977 Suzi päätti kokeilla myös näyttelemistä, ja esitti yhdeksässä Onnen päivät -televisiosarjan jaksossa eräänlaista naispuolista Fonzieta, Leather Tuscaderoa.
1980-luvulla Suzi näytteli pakkomielteen saanutta ihailijaa sarjassa Taistelupari.
Vuonna 1989 Suzilla oli suuri Neuvostoliiton kiertue, jolla hänet näki yli 500 000 ihmistä.
Quatro on myös näytellyt musikaaleissa, vuonna 1986 Annie Get Your Gun -musikaalissa Annien pääroolin ja 1991 Tallulah Who -musikaalissa pääroolin Tallulah Bankheadina.
Vuonna 2006 Quatrolta ilmestyi albumi Back to the Drive, joka on saanut hyvän vastaanoton: Saksassa sitä on myyty yli 25 000 kappaletta.
Elokuussa 2007 ilmestyi Suzi Quatron elämäkertakirja UNZIPPED.
Syyskuussa 2007 Quatro lähti kuukauden Australian kiertueelle, joka oli hänen 23. kiertueensa Australiassa.
Quatro on toiminut radiojuontajana BBC Radio 2:lla. Hänen ensimmäinen ohjelmansa oli vuonna 1999 alkanut Rockin' with Suzi Q.
Maaliskuussa 2012 Suzi Quatro esiintyi Kiovassa, Ukrainassa ja seuraavana päivänä noustessaan lentokoneeseen hän kompastui murtaen ranteensa ja loukaten polvensa. Tämän vuoksi loppuvuoden kiertueohjelma meni uusiksi ja esimerkiksi Äänekosken Keitele-Jazziin elokuulle buukattu keikka peruuntui kokonaan.
Suzi Quatro esiintyi marraskuussa 2012 Lontoon Hippodrome Casinolla. Esitys perustui hänen Unzipped-kirjaansa ja omaelämäkertaansa. Kaikki esitykset olivat loppuunmyytyjä. Faneja oli saapunut seuraamaan esitystä muun muassa Suomesta, Venäjältä, Puolasta ja Hollannista.
Huhtikuussa 2013 Suzi Quatro palkittiin elämäntyöstään synnyinkaupungissaan Detroitissa 1000 hengen yleisön edessä.
Syyskuussa 2013 Quatron Unzipped-show jatkuu Lontoossa.
Quatrolta on valmistunut runokirja ja joulukorttipakkaus, joille hän etsii kustantajaa saadakseen ne julkaistua vuoden 2013 aikana.
Suzi Quatro esiintyi kesällä 2015 Joensuun Ilovaarirockin pääesiintyjänä. Seuraava esiintyminen Suomessa oli Haminan Yöt tapahtumassa 10. kesäkuuta 2017, jossa Suzin lisäksi esiintyivät Slade, Nazareth, Popeda sekä Remu & Hurriganes.
Suzi Quatro oli "Kemijärven yöttömät yöt" musiikkifestivaalin pääesiintyjä 8.7.2017.
Anglia Ruskin University Cambridgessä Isossa-Britanniassa nimesi Suzi Quatron taiteiden kunniatohtoriksi lokakuussa 2016.
Diskografia > Singlet

1972 Rolling Stone
1973 Can the Can
1973 48 Crash
1973 Daytona Demon
1974 Devil Gate Drive
1974 Too Big
1974 The Wild One
1975 Your Mamma Won't Like Me
1975 I Bit off More than I Could Chew
1975 I May Be too Young
1976 Tear Me Apart
1977 Roxy Roller
1977 Half As Much as Me
1978 If You Can't Give Me Love
1978 The Race Is on
1978 Stumblin' In
1979 She's in Love with You
1980 Mama's Boy
1980 Rock Hard
1980 Hard Headed(Japan)
1980 I've Never Been in Love
1984 I Go Wild
1985 Tonight I Could Fall in Love
1988 We Found Love
1989 Love Touch
1989 Baby You're a Star
1991 Kiss me Goodbye
1991 The Great Rock'n Roll House Party
1992 I Need Your Love
1993 Fear of the unknown
1994 If I Get Lucky(vedettiin pois markkinoilta, hyvin harvinainen)
1996 What Goes Around
2006 I'll Walk Through The Fire With You'(harvinainen)
2009 Singing with Angels (Australian September tour limited edition)
2011 Whatever Love Is
2014 The Girl from Detroit City
2019 No Soul/No Control
Diskografia > Studioalbumit

1973 Suzi Quatro (Can the Can Australiassa)
1974 Quatro
1975 Your Mama Won't Like Me
1977 Aggro Phobia
1978 If You Knew Suzi
1979 Suzi...and Other Four Letter Words
1980 Rock Hard
1982 Main Attraction
1991 Oh Suzi Q
1996 What Goes Around
1998 Unreleased Emotion
2006 Back to the Drive
2011 In the Spotlight
2012 In the Spotlight limited edition 2 cd box incl "In the dark".
2021 The Devil In Me
Yksityiselämä

Suzi Quatron sisar Arlene on näyttelijätär Sherilyn Fennin äiti.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut
Pop-lehden artikkeli (suomeksi) (Arkistoitu – Internet Archive)
Diskografia, fanisivu
Schmelzer

Schmelzer on muun muassa seuraavien henkilöiden sukunimi:
Johann Heinrich Schmelzer (1623–1680), itävaltalainen viulisti
Marcel Schmelzer (s. 1988), saksalainen jalkapalloilija
Norbert Schmelzer (1921–2008), alankomaalainen poliitikko, EEC:n puheenjohtaja 1972
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Schmelzer”, voi hakea sivunnimihaulla, laajalla sivunnimihaulla tai tekstihaulla.
Schmidhuber

Schmidhuber tai Schmidthuber voi viitata seuraaviin henkilöihin:
August Schmidthuber (1901-1947), saksalainen SS-Brigadeführer
Gerhard Schmidhuber (1894-1945), saksalainen kenraalimajuri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Schmidhuber”, voi hakea sivunnimihaulla, laajalla sivunnimihaulla tai tekstihaulla.
Swarovski

Swarovskin nykyinen logo
Swarovski on itävaltalainen koruvalmistaja, joka valmistaa muun muassa koruja, rannekelloja ja lisäasusteita.
Swarovski jaetaan kolmeen pääosa-alueeseen: Swarovski Crystal Business, jonka pääasiallinen vastuualue on kristallit ja kristallilasi, korut, rannekellot ja lisäasusteet; Swarovski Optik, jonka vastuualueella on optiset laitteet, kuten kaukoputket, kivääreiden kiikaritähtäimet ja kiikarit; ja Tyrolit, joka on hionta-, sahaamis-, poraamis- ja lannoitustyökalujen valmistaja sekä työkalujen ja koneiden toimittaja.
Nykyään Swarovski Crystal Business on yksi maailman eniten rahaa tuottavista yrityksistä Swarovskin sisällä. Sillä on noin 3000 liikettä noin 170 maassa, yli 29000 työntekijää ja noin 2,7 miljardin euron tulot (vuonna 2018).
Historia

Swarovskin perusti vuonna 1895 Daniel Swarovski.
Aiheesta muualla

Swarovskin kotisivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Swarovski
Käännös suomeksi
Sagbata

Sagbata on fon-kansan vodun-uskonnon ylempi jumala. Hänen jumaluutensa tunnetaan "maan kuninkaana". Joskus häntä kutsutaan myös "maaperän omistajaksi". Perinteen mukaan Sagbatan kunnioitus syntyi isorokkoepidemian jälkeen. Siten Sagbatasta tuli jumaluus, joka suojaa isorokolta.
Tanssihitit Vol 1

| Tanssihitit Vol 1 Smurffit |
| --- | --- | --- |

Studioalbumin tiedot
 Julkaistu: 1996
 Levy-yhtiö: EMI
Listasijoitukset
  1.
Smurffien muut julkaisut
|   | Tanssihitit Vol 1 1996 | Tanssihitit Vol 2 1997 |
Tanssihitit, Vol. 1 on Smurffien debyyttialbumi vuodelta 1996. Albumia oli vuoteen 2013 mennessä myyty yli 174 000 kappaletta, kolmen platinalevyn verran. Levy oli tällöin myös kaikkien aikojen 8. myydyin albumi Suomessa.
Kappaleet

Smurffit on taas täällä (No Limit) – 3.45
Smurffijengi (Coco Jamboo) – 3.38
Nörttismurffi (Fred Come To Bed) – 3.55
Tähdet yllä Smurffimaan (Lemon Tree) – 3.17
Smurffijumppa (Drill Instructor) – 4.14
Macarena Smurffiina (Macarena) – 3.46
Beibismurffii mä hain (Beautiful Life) – 3.39
Jos oikein teet (The Only Way) – 3.25
Pattismurffi (Boombastic) – 3.19
Smurffitietä pitkin (Smurfing Down The Highway) – 3.31
Länkkärismurffi (Cotton Eyed Joe) – 3.12
Smurffit järkkää (Dub I Dub) – 3.21
Smurffataan (Keep On Smurffing) – 3.31
Smurffit on okei (He, Kom Naar Smurfenland) – 2.53
Symbioottinen kaksoistähti

Symbioottinen kaksoistähti on kaksoistähti, jossa on lähekkäin kylmä ja kuuma tähti. Niiden ympärillä on kuuman tähden ionisoimaa kaasua, joka muistuttaa planetaarista sumua. 
Toisin kuin novissa ja kääpiönovissa, näiden tähtien välillä ei siirry ainetta painovoimavaikutuksen takia. Symbioottisen tähden massansiirtomekanismi on kylmemmästä tähdestä lähtevä tähtituuli, jonka mukana kulkevasta kaasusta osa siirtyy kuuman tähden ympärille kiekoksi. Kiekossa tapahtuu erilaisia häiriöitä, jotka näkyvät Maahan muun muassa kirkkauden muutoksina.[lähde? ]
Osa symbioottisista on novamaisia kaksoistähtiä, joista kuumempi komponentti on valkoinen kääpiö.[lähde? ]
Symbioottisessa kaksoistähdessä ei kuitenkaan tapahdu novapurkauksia eikä kääpiönoville tyypillisiä kaasukiekon romahtamisen aiheuttamia purkauksia. Tunnetuimpia symbioottisia tähtiä ovat Z Andromedae -tähdet. Symbioottinen nova on symbioottinen tähti, jossa tapahtuu novapurkauksia.
Symbioottiset kaksoistähdet

Symbioottiset tähdet ovat kaksoistähtiä, joissa siirtyy ainetta kylmästä tähdestä kuumaan tähtituulen avulla. Suurempi tähti ei täytä Rochen pintaa, jolloin toisen tähden painovoima ei voi suoraan vetää kaasua toisesta. Tähtituulen mukana virrannut kaasu kasautuu osaksi kertymäkiekon kuumemman tähden ympärille.[lähde? ]
Lämmin tähti ionisoi kaasun, joka alkaa hehkua. Kaasu näkyy emissioviivoina, ja seselvennä aiheuttaa jopa neljän magnitudin epäsäännöllisiä valonvaihteluja. Emissioviivoista ilmenee korkea ionisaatio, muun muassa kaksi kertaa ionisoitunut vety ja happi. Tähdessä näkyy myös muun muassa titaanioksidin absorbtioviivoja. Symbioottinen tähti on aina kaasusumun ympäröimä.[lähde? ]
Monesti symbioottisessa tähdessä on kylmä M-tyyppinen tähti ja valkea kääpiö. M-, C- tai S-tyypin punainen jättiläinen on joskus Mira-tyypin pitkässä jaksossa sykkivä tähti. Valkean kääpiön tilalla voi olla alikääpiö tai pääsarjan tähti.[lähde? ]
Meitäselvennä lähin symbioottinen tähti on CH Cygni, jossa on havaittu nopea suihku, jollainen on tyypillinen systeemeille, joissa on kertymäkiekko. Suihku näkyy sekä radio- että röntgenalueella.[lähde? ]
Symbioottisia tunnetaan pari sataa Linnunradassa. Ne ovat melko harvinainen tähtilaji. Z Andromedae on symbioottisten tähtien prototyyppi, mutta sen mukaan nimetyt Z Andromedae -tähdet ovat vain näiden tähtien prototyyppi. Muita symbioottisia ovat RR Telescopii -tähdet R Aquarii ja CH Cygni. Algol-symbioottisessa tähdessä pääsarjan tähden ympärillä on punaisesta jättiläisestä tullut kuuma kaasukiekko, jota kuuma pääsarjan tähti kuumentaa. Symbioottiset tähdet lienevät kaksisuuntaisten planetaaristen sumujen alkulähteitä ja luultavasti räjähtävät elinikänsä lopussa tyypin Ia supernovana.
Symbioottinen nova

Novankaltainen symbioottinen tai symbioottinen nova on symbioottinen tähti, jossa tapahtuu pitkiä, leveitä novapurkauksia, jotka johtuvat kylmemmästä tähdestä saapuneen aineen fuusioitumisesta valkoisen kääpiön pinnalla. Symbioottinen nova eroaa tavallisesta siten, että massaa luovuttava tähti ei täytä siinä Rochen silmukkaa eikä siirrä massaa painovoiman avulla, vaan novaräjähdyksen aiheuttama materia tulee valkoisen kääpiön pinnalle tähtituulen avulla. Symbioottisia novia ovat muun muassa V1016 Cygni, HM Sagittae ja RR Telescopii.[lähde? ]
Z Andromedae

Z Andromedae kirkastuu 10–20 vuoden välein kolme magnitudia. Näiden purkausten aikana havaitaan novamaisia, "P Cygni -piirteitä" spektrissä. Ne ovat sinisiirtyneitä absorbtioviivoja. Z Andromedaessa havaitaan myös punaisen tähden omia valon vaihteluja.[lähde? ]
T-2-toksiini

| T-2-toksiini |
| --- | --- |

Tunnisteet
IUPAC-nimi:  [11-asetyylioksi-2-(asetyylioksimetyyli)-10-hydroksi-1,5-dimetyylispiro[8-oksatrisyklo[7.2.1.02,7]dodek-5-eeni-12,2'-oksiraani]-4-yyli]-3-metyylibutanoaatti
CAS-numero:  21259-20-1
PubChem CID:  5284461 ja 30552
SMILES:  CN1C2=C(C(=O)N(C1=O)C)NC=N2
Ominaisuudet
Molekyylikaava:  C24H34O9
Moolimassa:  466,52 g/mol
Sulamispiste:  151,5 °C 
T-2-toksiini on homemyrkky. Se kuuluu A-tyypin trikotekeeneihin, mikä tarkoittaa sitä, että siinä ei ole karbonyyliryhmää. Toksiinia tuottavat esimerkiksi eräät Fusarium-lajit kuten Fusarium sporotrichioides. T-2-toksiini metaboloituu elimistössä nopeasti HT-2-toksiiniksi.
T-2-toksiinin kemiallinen kaava on C24H34O9, moolimassa 466,52 g/mol ja CAS-numero 21259-20-1.
Terveysvaikutukset

T-2-toksiinin myrkyllisyystietous perustuu pääasiassa noin kuukauden mittaisiin hiirikokeisiin. Niissä on havaittu T-2-toksiinin vaikuttavan enimmäkseen immuunijärjestelmän toimintaan, kuten leukosyyttimäärien muutoksiin ja alentuneeseen vasta-aineiden muodostumiseen. T-2-toksiinin on myös havaittu vaikuttavan mikrobisten tulehdusten vastustuskykyyn. Hiirikokeiden perusteella IARC on luokitellut T-2-toksiinin luokkaan 3 eli yhdisteeksi, jota ei voida luokitella ihmiselle syöpää aiheuttavaksi.
EU:n Elintarvikealan tiedekomitea määritti vuonna 2001 T-2- ja HT-2-toksiineille yhteisen siedettävän päivittäisen enimmäissaantimäärän 0,06 μg/kg rp. Tähän oli syynä nimenomaan se, ettei T-2- ja HT-2-toksiinien haittavaikutuksia kyetty varmuudella erottamaan toisistaan.
Aiheesta muualla

Finto, Asiasanastot ja ontologiat: T-2-toksiini
PubChem: T-2 Mycotoxin (englanniksi)
Human Metabolome Database (HMDB): T2 Toxin (englanniksi)
Food Component Database (FooDB): T2 Toxin (englanniksi)
Toxin and Toxin Target Database (T3DB): T2 Toxin (englanniksi)
KEGG: T-2 Toxin (englanniksi)
ChemBlink: T 2 Toxin (englanniksi)
Samuel Forseen

Samuel Forseen (1686–1744) toimi Turun ja Porin läänin lääninsihteerinä vuodesta 1721. Hänen merkittävin ansionsa oli, että hän suomensi vuoteen 1738 mennessä vuoden 1734 lain. Lainsuomennoksen Ruotzin waldacunnan laki julkaisu myöhästyi palkkiokiistojen vuoksi ja se julkaistiin vasta hänen kuolemansa jälkeen hänen vävynsä Erik af Palénin tarkastamana. Se oli voimassa 1800-luvun puoliväliin.
Forseen opiskeli Turun Akatemiassa ja nimitettiin lääninsihteerin virkaan isonvihan aikana. Hän otti tehtävän vastaan rauhan palattua vuonna 1721.
Södertäljen kanava

Södertäljen kanavan sulku pohjoisesta Mälarenin puolelta nähtynä. Sulun alapuolella vesi on Itämeren tasossa.
Södertäljen kanava (ruots. Södertälje kanal) on Ruotsissa Tukholman lounaispuolella Södermanlandin maakunnassa sijaitseva kanava, joka yhdistää Mälaren-järven Itämereen. Pohjois-etelä-suuntainen kanava on 5,2 kilometrin pituinen. Se sijaitsee Södertäljen kunnassa ja kulkee kunnan keskustaajaman (Södertäljen kaupungin) läpi, jossa on myös kanavan ainoa sulku. Vedenpinnan korkeusero Itämeren ja Mälarin välillä on vain 0,6 metriä, mutta kooltaan sulku on Pohjoismaiden suurin kanavasulku, 135 x 18 m.
Rautatie ylittää Södertäljen kanavan kiinteää Igelstabronin siltaa sekä avattavaa nostosiltaa pitkin.
Historia

Reittiä on käytetty Mälarille kulkemiseen jo viikinkiajoista saakka, jolloin Itämeren ja järven pinta olivat vielä samassa tasossa. Tämän jälkeen maankohoaminen on eristänyt järven, ja kulkeminen vaati alusten vetämistä kannaksen yli. Kanavatyöt aloitettiin 1400-luvulla, mutta ensimmäinen sulku ja varsinainen toimiva yhteys Mälariin valmistui 1819. Kanava uudistettiin ja sen reittiä muutettiin osittain 1916–1924, jolloin myös nykyinen entistä suurempi sulku valmistui.
Aiheesta muualla

Södertälje kanal Lars Johnsons sidor om bogserbåtar och isbrytare (Tietoa ja paljon kuvia kanavasta) (ruotsiksi)
Södertälje Kings

| Södertälje Kings |
| --- | --- |

Liiga:  Svenska Basketligan
Perustettu:  1968
Areena:  Täljehallen kapasiteetti 1 850
Kotipaikka:  Södertälje, Ruotsi
Värit:           
Päävalmentaja:   Torbjörn Gehrke
Mestaruudet:  Ruotsin mestaruus (7)
Kotisivu:  www.sbbk.se
Södertälje Kings on södertäljeläinen koripalloseura. Seura on voittanut seitsemän kertaa Ruotsin mestaruuden.
Historia

Seura perustettiin vuonna 1968. Vuonna 1972 seura nousi korkeimmalle sartatasolle. Kuusi vuotta nousun jälkeen seura onnistui voittamaan ensimmäisen Ruotsin mestaruuden. Tämän jälkeen seura on voittanut vielä kuusi mestaruutta.
Aiheesta muualla

Virallinen kotisivu (ruotsiksi)
Basketligan (Arkistoitu – Internet Archive) (ruotsiksi)
Tanssiareena

Tanssiareena ry on rekisteröity yhdistys, jonka tarkoituksena on edistää ja tukea esittävien taiteiden, erityisesti nykytanssin kehitystä. Yhdistys järjestää vuosittain kansainvälisen Liikkeellä marraskuussa -nykytanssifestivaalin pääkaupunkiseudulla sekä toimii yhteistyössä muiden taideyhdistysten ja -organisaatioiden kanssa. Yhdistyksen jäsenorganisaatioita ovat Esitystaiteen keskus ja Taideyliopiston Teatterikorkeakoulu.
Historia

Tanssiareena ry sai alkunsa Helsingin kulttuuripääkaupunkivuonna 2000. Liikkeellä marraskuussa -festivaalin taustatoimijat sekä silloin uuden, suomalaista nykytanssia esitelleen Tanssiareena-festivaalin toteuttajatahot Teatterikeskus, Suomen tanssitaiteilijain liitto STTL, Zodiak - Uuden tanssin keskus ja JoJo - Oulun tanssin keskus halusivat siirtää festivaalituotannon yhden toimijan käsiin. Synergiaetua haettiin myös useiden tanssifestivaalien rahoitusta yhdistämällä. Tanssiareena ry:n festivaalisateenvarjon alle tuli neljä festivaalia: Liikkeellä marraskuussa, Tanssiareena, Tanssiteatteri Hurjaruuthin toteuttama Ruutia! lastenfestivaali sekä Zodiakin Sivuaskel-festivaali.
Kansainvälistä ohjelmaa esitellyt Liikkeellä marraskuussa-festivaali ja kotimaista ohjelmaa esitellyt Tanssiareena-festivaali järjestettiin vuorovuosin, kunnes vuodesta 2004 alkaen festivaalit yhdistettiin yhdeksi, jokavuotiseksi tapahtumaksi.
Festivaalitoiminnan lisäksi Tanssiareena ry toteutti myös muuta nykytanssiin liittyvää toimintaa, mm. Aerowaves FALL FOR DANCE -kiertueen eri paikkakunnilla Suomessa 2012.
Vuonna 2013 yhdistys uudistui, kun sen jäsenpohja vaihtui kokonaan.selvennä
Aiheesta muualla

Liikkeellä marraskuussa -festivaalin historiikki 1986-2016
Suzukan 10 tunnin ajo

Suzukan ratapiirros.
Suzukan 10 tunnin ajo (aiemmin Suzukan 1000km) on moottoriurheilun kestävyysajo, joka ajetaan Japanissa Suzuka Circuitin radalla vuodesta 1966 lähtien. Kilpailu on kuulunut muun muassa Super GT, FIA GT Championship, World Sportscar Championship ja Intercontinental GT Challenge -sarjoihin. Kilpailun nimi muutettiin vuonna 2018 10 tunnin ajoksi ja vuodesta 2020 se on tunnettu Super GT:n kesäkilpailuna (Summer Endurance Race).
Aiheesta muualla

Suzuka 1000 Km – The Oldest Japanese Endurance Race (englanniksi)
Autourheilun kestävyysajot
| --- | --- |
24 tuntia:   Le Mansin 24 tunnin ajo  Daytonan 24 tunnin ajo  Nürburgringin 24 tunnin ajo  Span 24 tunnin ajo  Dubain 24 tunnin ajo  Fujin 24 tunnin ajo  Zolderin 24 tunnin ajo  Silverstonen 24 tunnin ajo  Portimãon 24 tunnin ajo  Barcelonan 24 tunnin ajo  Bathurstin 24 tunnin ajo  Tokachin 24 tunnin ajo 
12 tuntia:   Sebringin 12 tunnin ajo  Bathurstin 12 tunnin ajo  Gulfin 12 tunnin ajo  Brnon 12 tunnin ajo  Reimsin 12 tunnin ajo  Sepangin 12 tunnin ajo  Mugellon 12 tunnin ajo  Estorilin 12 tunnin ajo  Kuwaitin 12 tunnin ajo 
10 tuntia:   Petit Le Mans  Suzukan 10 tunnin ajo 
9 tuntia:   Kyalamin 9 tunnin ajo 
8 tuntia:   Bahrainin 8 tunnin ajo  Indianapolisin 8 tunnin ajo  Kalifornian 8 tunnin ajo 
6 tuntia:   Abu Dhabin 6 tunnin ajo  Bogotán 6 tunnin ajo  Fujin 6 tunnin ajo  Monzan 6 tunnin ajo  Portimãon 6 tunnin ajo  Span 6 tunnin ajo  Watkins Glenin 6 tunnin ajo  Bathurstin 6 tunnin ajo  Montereyn 6 tunnin ajo  Silverstonen 6 tunnin ajo  Doningtonin 6 tunnin ajo  Nürburgringin 6 tunnin ajo  São Paulon 6 tunnin ajo  Circuit of the Americasin 6 tunnin ajo  Bahrainin 6 tunnin ajo  Méxicon 6 tunnin ajo  Shanghain 6 tunnin ajo  Vallelungan 6 tunnin ajo 
1000 mailia:  Mille Miglia
1000 km:   Bathurst 1000  Brands Hatch 1000 km  Buenos Aires 1000 km  Zeltweg 1000 km 
Muita:   Carrera Panamericana  Targa Florio 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Suzuka 10 Hours
Käännös suomeksi
Taruja Pohjolan jumalista

| Taruja Pohjolan jumalista |
| --- | --- |
Kestoaika:  10 min
Pääosissa:   Suomi Markku Toivanen  Suomi Annikki Limatius  Ruotsi Anders Beckman
Alkuperämaa:   Suomi
Verkko:   Suomi YLE TV1  Ruotsi SVT
Esitetty:  1.1.1993 –
Jaksoja:  24
Tuotanto
Tuottaja(t):  Ally Wanngård
Käsikirjoittaja(t):  Maj Samzelius
Säveltäjä(t):  Juhani Sallinen
Tuotantoyhtiö(t):  Ateljé Seppo Putkinen
Taruja Pohjolan jumalista (ruots. Gudar, trollkarlar och vidunder) on yhteispohjoismaisella rahoituksella tehty suomalainen animaatiosarja, joka perustuu pohjoismaiseen mytologiaan. Sarjan käsikirjoitti ruotsalainen Maj Samzelius, ja se animoitiin liperiläisessä Ateljé Seppo Putkinen -studiossa.
24-osaisen sarjan neljä ensimmäistä jaksoa perustuivat suomalais-ugrilaisten kansojen taruihin ja niissä käsiteltiin muun muassa taivaanjumala Numia ja karhun syntyä. Seuraavat kolme jaksoa perustuivat Kalevalan kertomuksiin, ja niissä esiintyivät Väinämöinen, Ilmarinen, Joukahainen ja Louhi. Sarjan loput jaksot keskittyivät skandinaaviseen mytologiaan, ja niissä esiteltiin aasajumalten seikkailuja. Muun muassa Odin, Thor, Loke, Siv ja Freija esiintyvät sarjassa.
Sarjan animoiminen oli suuri tuotanto, joka työllisti parikymmentä henkeä Ateljé Seppo Putkisella. Piirrosanimaation tukena käytettiin tietokoneita liikkeiden animoinnissa, värittämisessä ja taustamaalausten luomisessa. Sarja jäi studion viimeiseksi tuotannoksi, kun sen perustaja Seppo Putkinen kuoli lento-onnettomuudessa.
Sarjaa esitettiin YLE TV1:llä keväällä 1993 perjantaisin, ja uusintana Veturi-lastenohjelman yhteydessä torstaisin. Sarja uusittiin pariin otteeseen samana vuonna.
Aiheesta muualla

Taruja Pohjolan jumalista SVT:n suoratoistopalvelussa
Sarjan alkutunnus YouTubessa
Sven Elvestad

| Sven Elvestad> Kristoffer Elvestad Svensen |
| --- | --- |

Henkilötiedot
Syntynyt: 7. syyskuuta 1884 Fredrikshald
Kuollut: 18. joulukuuta 1934 (50 vuotta) Skien
Ammatti:  toimittaja, kirjailija
Vanhemmat:  Karl Edvin Svensen ja Adolfine Helene Elvestad
Kirjailija
Salanimi: Stein Riverton sekä Kristian F. Biller
Aikakausi:  1904-1932
Esikoisteos:  Skjebergmysteriet eller Severin Mellebyes sidste Blink (1904)
Pääteokset:  salapoliisisiromaanit, erityisesti etsivä Asbjørn Kragista Kristianiassa
Muuta tietoa
 Elvestadin rintakuva pystytettiin Haldeniin 1999 
Aiheesta muualla
Löydä lisää kirjailijoitaKirjallisuuden teemasivulta
Sven Elvestad, alun perin Kristoffer Elvestad Svensen (7. syyskuuta 1884 Fredrikshald – 18. joulukuuta 1934 Skien) oli norjalainen toimittaja ja kirjailijanimeä Stein Riverton käyttänyt kirjailija.
Elämäkerta

Kristofferin vanhemmat olivat perämies Karl Edvin Svensen ja Adolfine Helene Elvestad. Pojan koulusivistys rajoittui kansakouluun. Hänen opettajansa totesi nuoren oppilaansa luonnonlahjakkudeksi ja kannusti tätä jatko-opiskelemaan. Perheen taloudellinen tilanne esti mahdollisuudet. Rippikoulun jälkeen Kristoffer työskenteli jonkin aikaa agentuuriliikkeessä kotikylällään mutta 1900 muutti Kristianiaan, jossa hän työskenteli jonkin aikaa hedelmientuontiyrityksessä ja muutti nimensä Sven Elvestadiksi. Sven eli naimattomana.